Suport a les empreses – BiTiBi.cat\nPer tal que les empreses puguin conèixer el projecte BiTiBi, els avantatges de promoure l’ús combinat del tren i la bicicleta per accedir als centres de treball, i les diverses mesures que poden impulsar per fer-ho, des de l’oficina catalana del projecte BiTiBi, us oferim informació i actualització del projecte BiTiBi a Catalunya a través del web BiTiBi.cat i els perfils de facebook i twitter. També podeu contactar directament per correu electrònic a info@bitibi.cat, al 659 37 75 22, o bé demanant una reunió per conèixer amb més profunditat el projecte i resoldre els dubtes que tingueu.\nA les empreses dels municipis de Sant Cugat i Sant Boi interessades en promoure aquesta opció de mobilitat, us oferim la possibilitat de registrar-vos gratuïtament com Empreses Col·laboradores del projecte BiTiBi. El registre com a empresa col·laboradora us permetrà:\nRebre el butlletí informatiu del projecte BiTiBi.cat per estar al corrent de les novetats.\nAparèixer al llistat d’Empreses Col·laboradores del projecte BiTiBi.\nDisposar sense cap cost d’eines i recursos per difondre aquesta opció de mobilitat entres les persones de la vostra empresa/organització.\nDisposar d’un “Try a bike day” gratuït per la vostra empresa:\noferint la possibilitat a un grup de treballadors (fins a 10 persones) de provar el desplaçament amb bicicletes elèctriques des de l’estació de FGC fins a l’empresa.\nacompanyant els participants, orientant-los en la selecció de l’itinerari més adequat i amb recomanacions per circular de forma segura.\navaluació de l’experiència, amb espai per a resoldre dubtes amb un pica-pica.\nA més, com empresa col·laboradora del projecte BiTiBi, podreu entrar en el programa de cessió de bicicletes elèctriques de la flota BiTiBi per als desplaçaments de l’estació de FGC al vostre centre de treball, amb un període inicial de tres mesos sense cap cost per a l’empresa.\nAccediu al formulari de registre d’Empreses Col·laboradores del Projecte BiTiBi


Iniciació a l'òpera | Liceu Opera Barcelona\nEstà integrat per funcions especialment seleccionades com a introducció al Liceu i a l'òpera. El nombre d’espectacles inclosos pot variar cada any entre 3 i 5 funcions. Aquesta temporada està compost per 3 funcions d’òpera i 1 funció de ballet.\nEs pot fer a mida renunciant a 1 funció i recuperant el 100% del seu preu.\nAquest torn gaudeix dels mateixos avantatges que la resta d’abonaments populars. El preu de venda al públic d’aquest abonament s’ha calculat aplicant un descompte sobre el preu que resulta de sumar el cost de les entrades comprades individualment*.\nAquest descompte és, de manera general, del 15%, igual que els abonaments Populars estàndards, però podrà ser superior per als col·lectius següents:\nFins a 18 anys 50% de descompte\nFins a 24 anys 35% de descompte\nFins a 29 anys 25% de descompte\nBeneficiaris de la Targeta Rosa (gratuïta o reduïda) de l’Ajuntament de Barcelona o de l’àrea metropolitana de Barcelona (AMB): 30% de descompte\nJubilats residents a municipis fora de l’AMB\nPer gaudir d’aquests avantatges, aquests abonaments només es podran adquirir a Taquilles amb la corresponent acreditació.\nEls descomptes indicats són per a aquesta temporada i no comporten l’aplicació en temporades futures. Així mateix, els descomptes no són prorrogables més enllà de la temporada 2017/18 i s’hauran de tornar a sol·licitar cada temporada en cas que tornin a estar disponibles, per bé que poden variar en condicions i import.\nEls abonaments del torn PE d’Iniciació, que gaudeixin de descomptes superiors al general, són personals i intransferibles. La vulneració d’aquesta condició suposarà la cancel·lació immediata de l’abonament i sense dret a reclamació de cap mena de quantitat al Teatre, a més de la impossibilitat de poder gaudir d’aquests avantatges en un període no inferior a 5 anys.\nL’abonat haurà de mostrar l’abonament i la identificació si és requerit pel personal del Teatre.\nPer als canvis de dia de les funcions d’abonaments amb descomptes diferents del general, s’haurà d’abonar el diferencial entre l’import pagat per la funció prevista i el de la nova funció, aquesta última calculada només amb la bonificació general del 15%.\nLes funcions incloses en aquest torn podran ser objecte de descomptes discrecionals especials per a col·lectius específics, amb la voluntat de promoure l’òpera entre nous públics.\n(*) Els percentatges són aproximats, ja que s’arrodoneix l’import final de l’abonament.


Ferit greu un jove que va caure des d'un penya-segat a Eivissa\nLes primeres investigacions no descarten que es tracti d'un intent de suïcidi\n2 min. Palma 13/11/2019 09:25\n651x366 L'hospital de Can Misses en una imatge d'arxiu. L'hospital de Can Misses en una imatge d'arxiu.\nUn jove de 25 anys està ingressat en estat crític a l'UCI de l'hospital de Can Misses després de precipitar-se des d'un penya-segat de deu metres a Sant Josep, Eivissa.\nEl ferit, de nacionalitat espanyola, va ingressar a les 20.15 hores d'aquest dimarts en el centre hospitalari, on es va activar el codi trauma, en el qual participen metges d'UCI i d'Urgències, a més de traumatòlegs, anestesistes i cirurgians, ha informat l'Àrea de Salut d'Eivissa i Formentera.\nEl Parc Insular de Bombers va rebre l'avís de l'emergència a les 18.00 hores i va desplaçar deu efectius a la zona per dur a terme el rescat, que va concloure a les 20.15 hores. Els equips de salvament varen rescatar el jove i el seu pare en un operatiu integrat pel Grup de Rescat Vertical de Bombers d'Eivissa, sanitaris del 061 i l'helicòpter de Salvament Marítim, Helimer 215, per realitzar l'evacuació.\nAmb el jove, hi eren la seva mare i també el seu pare, que va caure pel penya-segat per intentar auxiliar-lo. Segons ha informat l'agència Efe, e l pare, de 62 anys i nacionalitat mexicana, va ingressar a Urgències per politraumatismes lleus i aquest dimecres al matí ha rebut l'alta després d'estar tota la nit en observació.\nSegons la informació aportada als Bombers d'Eivissa, el jove sofreix problemes mentals i s'hauria tirat pel penya-segat per intentar suïcidar-se.


L'ANDANA: de juliol 2013\nBones perspectives de col·locació de l'alumnat dels cicles formatius de l'IES l'Estació\nEntrevista a Jordi Terol, alumne de DAW i actual empleat a Ontinet SL\nJordi Terol a Ontinet SL\nAlumnat de DAW millor equip classificat a Programa-me.\nGoogle s'ha interessat per ells.\nCom cada any, a partir del tercer trimestre de segon curs, els alumnes dels cicles formatius del nostre centre inicien l'última part de la seua formació, les pràctiques formatives en les empreses (FCT). Per tot això, existeixen els convenis entre els centres formatius (Conselleria d'Educació) i les empreses privades, que suposen per a l'alumnat posar en pràctica els coneixements teòrics adquirits i, per a les empreses, disposar d'una mà d'obra a cost zero i, de vegades, provar les capacitats de l'alumnat en vistes a una possible contractació.\nLes empreses col·laboradores són de tot tipus: tèxtils, assessories, empreses d'informàtica, cellers, ajuntaments, etc., a les quals cal agrair de manera molt sincera la seua col·laboració. En el present curs 2012-2013, noranta-nou alumnes del nostre centre realitzaren pràctiques; d'aquests, quinze acabaren les pràctiques amb un contracte laboral i deu en tenien opcions serioses. Quant a l'alumnat de Desplegament d'Aplicacions Web (DAW), dels vuit alumnes, cinc acabaren amb contractes i els altres tres tenien propostes laborals.\nEn aquesta ocasió, hem tingut l'oportunitat d'entrevistar un alumne de DAW, Jordi Terol, que ja està treballant, i ens contarà la seua personal experiència i la seua valoració del seu pas pel nostre centre.\nQuin cicle has fet a l'IES L'ESTACIÓ?\nJordi Terol: El cicle es diu Desenrotllament d'Aplicacions Web, i tinc molts bons records, ja que els professors considere que són dels millors en aquest àmbit. Dels companys, sols puc dir que he tingut l'honor de poder estudiar amb els que seran segur uns molt bons informàtics i dels quals m'he endut una gran amistat.\nQuina valoració fas del teu pas pel centre?\nJo faig una valoració molt bona del centre, sé que moltes de les ferramentes que ens han donat a utilitzar com els ordinadors o el taller (en la primera etapa dels estudis) o les plataformes d'ensenyança, tals com les pissarres digitals, no han sigut molt novedoses, tecnològicament parlant, però la veritat és que els professors contrarestaven de molt bona forma les mancances de les tecnologies, posant-nos al nostre abast tots els coneixements que ells tenien per a ensenyar-nos les assignatures. Com una anècdota molt especial, he de dir que ara estic treballant, a l'empresa, colze a colze, amb la professora que em va assentar les bases de la programació, Tamara Riestra, a la qual vaig tindre en l'assignatura de Programació Java de primer. Em resulta curiós estar treballant amb ella, i puc constatar com és de gratificant la seua companyia.\nCom han anat les pràctiques en empresa?\nLes pràctiques han sigut a l'empresa Ontinet SL, de la qual vull destacar la bona relació que hi ha entre tots els companys i companyes. També dóna gust veure que, quan estàs fent les pràctiques, no tenen cap problema en ensenyar-te com es treballa. A més, es veu com aposta per tu i confia en el teu treball i te'l facilita. Ontinet SL és una empresa modèlica, de la qual moltes empreses podrien prendre exemple, ja que té el privilegi d'haver trobat l'equilibri entre el bon tracte als treballadors i la resposta que ells li proporcionen amb la seua feina ben feta.\nT'has pogut quedar a Ontinet SL?\nSí, el contracte ha sigut de mig any, que aprofitaré al màxim per continuar aprenent dels meus companys que, la veritat, tenen un nivell molt superior al que jo tinc, però sé que amb esforç i perseverança puc aplegar a ensenyar-me'n moltes coses, i potser algun dia estaré al seu nivell.\nVols dir alguna cosa més als nostres lectores i lectors?\nVull aprofitar l'ocasió per fer una crítica a les diferents administracions educatives. Tinc el plaer d'estar treballant amb alguns companys que abans eren professors de centres com en el que jo he estudiat, i que ara són a l'empresa privada a causa de les retallades en educació. És una pena veure com molt del millor professorat, que avui podria estar ensenyant, no pot transmetre els seus coneixements a les aules.\nOntinet: Equip ESET NOD32 Antivirus España: Foto: http://blogs.protegerse.com\nPublicat per L'ANDANA a 15:27 Cap comentari:\nEtiquetes de comentaris: Exalumnes de l'IES l'Estació\nCurtmetratge "La subhasta"\nL'ANDANA estrena "La subhasta", últim curtmetratge de l'alumnat d'Audiovisuals de l'IES l'Estació\nL'alumnat de Comunicació Audiovisual de l'IES l'Estació, dirigit pel professor Vicent Lladosa, tenen el plaer de convidar-vos a l'estrena del divertit curtmetratge "La subhasta". Han intervingut: Álvaro Llorens, Maria Albero, Jordi Sanchis, Àngela, David Morió, Carla Revert, Montse Borredà, Lorena Martínez, Christian, Núria Díaz, Sergio Abad; amb la col·laboració de les professores i professor Joana Rufino, Ana Canet i Pere Vañó.\nEl resultat, com podeu comprovar, és tan correcte, des del punt de vista formal i artístic, com ho és també de simpàtic; per això, des de L'ANDANA, felicitem Vicent Lladosa i el seu alumnat i els desitgem el merescut èxit de públic.\nViatge de final de curs a Astúries\nLa darrera setmana de juny, va tenir lloc l'esperat viatge de final de curs de l'alumnat de 4t de l'ESO, que enguany ha tingut com a destí un campament d'aventura a Astúries. Ha plogut quasi tots els dies, però això no ha estat un inconvenient massa gran per a les ganes de passar-ho bé i traure's del damunt les teranyines d'un curs ple de treball i de responsabilitats. L'alumne Sergi Garcia en ofereix la seua personal crònica\nSe m'ha encomanat que descrigui en unes cent cinquanta paraules el viatge a Astúries i Madrid, fet per nosaltres, els estudiants de quart d'ESO de l’IES l’Estació, però no sé si sabré com emmagatzemar en un article tant reduït tantes vivències, activitats, emocions...\nComençaré, evidentment, pel principi, res més i res menys que dotze llarguíssimes hores dins d'un autobús en el qual passaríem molt, realment molt de temps.\nPerò la llarga espera valgué la pena en arribar a aquell meravellós paratge, cobert per una abundant capa verda, inclús en alguns llocs, era possible identificar neu.\nArribàrem a l'hotel, però, no era possible que tot fóra tant bo, ens havíem equivocat d'hotel, i quan finalment ja érem on tocava, vam descobrir una cosa que canviaria el curs de tot el viatge, ens allotjaríem amb gent de l'INSERSO!!.\nPassaren els dies, amb ells les activitats, com ara el piragüisme, on gairebé tots nosaltres acabàrem amb la canoa cap per avall, també gaudírem d'unes ferides de guerra, la guerra del PaintBall, molt graciós també el barranquisme i totes les cares gracioses d'una de les nostres acompanyantes professores, visitàrem una cova guiats per un senyor de caràcter lleugerament llunàtic, i també visitàrem molts llocs interessants com ara Covadonga, Lleó i, sobretot, Cangas de Onís.\nAcabàrem el viatge a Madrid, on possiblement tots i cadascun de nosaltres ens vam commoure al veure el musical de “El Rey León”, en traslladar-nos en un instant a la nostra infància.\nSincerament, per a mi, i suposo que parlo en veu de tots, crec que ha sigut un viatge, encara que passat per aigua, digne de recordar.\nSergi Garcia Micó\nPublicat per L'ANDANA a 12:38 Cap comentari:\nBones perspectives de col·locació de l'alumnat de...


Per la integritat en l’esport (4t ESO) | Servei Educatiu Ciutat de Badalona\nAl següent enllaç trobareu l’activitat i el vídeo que l’acompanya. També està disponible a l’XTEC (cultura i valors ètics, emprenedoria i educació en valors socials i cívics).\nEls àmbits que hi estan implicats són: educació física, cultura i valors, social i personal i social.\nL’activitat conté els objectius, les competències, els continguts claus, la guia de l’activitat, els indicadors d’avaluació i el nivell d’assoliment de les competències del grup-classe.\nEn el següent enllaç podeu veure l’activitat el dia que es va presentar a l’Institut Montserrat de Barcelona.\nAmb l’objectiu de mesurar el seu impacte i amb vocació de millora, us agrairíem que, un cop treballada, ens féssiu arribar (prevencio@antifrau.cat) el breu qüestionari d’avaluació de l’activitat per a docents juntament amb el nom del centre i el nombre d’alumnes.\nPer qualsevol dubte o aclariment podeu contactar al 93 554 55 55 o prevencio@antifrau.cat.


Pèrgoles bioclimàtiques a Barcelona | Empreses i particulars\nPÈRGOLES BIOCLIMÀTIQUES A BARCELONA\nLes pèrgoles bioclimàtiques són l’última tendència. Gràcies al desenvolupament tecnològic, també en el camp de les pèrgoles, avui dia podem comptar amb aquest imprescindible sistema capaç de regular la temperatura de l’espai on s’instal·la. Pels seus innombrables avantatges, a SOMBRHA portem molt temps instal·lant pèrgoles bioclimàtiques a Barcelona.\nCom és obvi, existeixen diversos tipus de pèrgoles bioclimàtiques. Segons el seu nivell de sofisticació i les seves funcionalitats automàtiques, podrem oferir-te un divers ventall.\nEn si, la pèrgola bioclimàtica, com el seu nom indica, és un sistema que pretén portar més enllà les funcions d’una pèrgola convencional, adaptant-se de forma natural a la climatologia. A més de protegir-nos dels factors meteorològics com els raigs del sol o el vent, poden adaptar-se a les diferents condicions.\nPer tant, el seu objectiu és que en funció de la temperatura o les condicions climàtiques, pugui adaptar-se en pro del benestar de les persones. Normalment consta de làmines mòbils per a deixar passar els raigs del sol quan es vulgui o bé oferir cobertura en tancar-les.\nSens dubte, la sofisticació dels models més moderns de pèrgoles bioclimàtiques et sorprendran. Alguns models compten amb sensors per a detectar la pluja o el vent i actuar en conseqüència. L’automatització de les pèrgoles ha arribat a la teva llar.\nVols instal·lar una pèrgola bioclimàtica a la teva llar o empresa?\nNecessites instal·lar una pèrgola amb un toc rústic? La fusta sempre és una gran opció per a terrasses, jardins i fins i tot locals comercials. No ho dubtis i consulta’ns pel nostre assortiment de pèrgoles de fusta.


La Biblioteca acull aquesta tarda la presentació del diari la 'Jornada' - Diari de Rubí\nLa Biblioteca de Rubí acollirà aquest divendres a les 20 hores la presentació de la ‘Jornada’, un nou diari generalista, d’esquerres i amb perspectiva de gènere, un projecte que arrencarà a principis del 2018. El projecte comptarà amb una edició diària, amb excepció dels dilluns, en paper als quioscos. També tindrà la seva versió digital.\nLa ‘Jornada’ és una proposta de cooperativa mixta sense ànim de lucre de socis i treballadors amb l’objectiu de ser un mitjà que no depengui dels grans poders financers i econòmics, sinó de la gent. El mitjà informarà de l’actualitat dels territoris de parla catalana, Catalunya, el País Valencià i les Illes Balears i es finançarà amb socis i subscriptors. Fer-se soci té un cost de 50 euros i pel que fa als subscriptors existeixen diverses modalitats, entre els 6 i els 25 euros al mes.\nA Rubí, la presentació comptarà amb la presència de l’exconseller de Cultura, Joan Manuel Tresserras, el periodista Vicenç Rabadán, la portaveu de la plataforma Rubí sense abocadors, Montse Rousse, i el portaveu de l’organització ARSI, Mohammed Jaoujat. L’acte de presentació es clourà amb les actuacions del cantautor Cesk Freixas, que viu a Rubí, i Leo, membre del grup Che Sudaka. Per part del nou mitjà, hi assistiran Laia Altarriba, directora, i Anna Palou, periodista del projecte i extreb


Ajuntament de Canet de Mar - Conxa Ibáñez, Maria Pujadas i Antoni Cruanyes, homenatjats amb la medalla d'or\nConxa Ibáñez, Maria Pujadas i Antoni Cruanyes, homenatjats amb la medalla d'or\nPUBLICAT Dilluns, 22.09.2014\nLa Festa major petita de Canet s'ha celebrat aquest 2014 amb una prèvia de luxe. Canet ha atorgat, per primer cop després de l'aprovació d'un nou reglament, la Medalla d'Or del nostre municipi a tres ciutadans il·lustres que han destacat per la seva trajectòria professional i personal. En un acte públic a la Sala de plens de l'Ajuntament, el consistori va atorgar la medalla d'or a la pintora Conxa Ibáñez, la professora de cant Maria Pujadas i el primer alcalde canetenc de la democràcia Antoni Cruanyes.\nLa Comissió de seguiment del Reglament d'honors i distincions, reunida a l'agost, va decidir atorgar medalla d'or a quatre canetencs, els tres anomenats i el senyor Josep Rovira, qui fou també alcalde de la nostra vila. Els motius per triar-los, van quedar reflectits a l'acord que es va sotmetre a votació al Ple extraordinari celebrat el 4 de setembre passat:\n- El senyor Antoni Cruanyes Becana, primer alcalde de la democràcia i membre del Centre d’Estudis Canetencs. Una persona que vetlla de manera activa per a la promoció del patrimoni cultural local.\n- El senyor Josep Rovira Fors, exalcalde de l’Ajuntament de Canet de Mar, impulsor del turisme cultural a la població, a través de l’important patrimoni modernista de Canet de Mar, amb la qual cosa aconseguí incloure el poble dins les rutes del Modernisme català.\n- La senyora Concha Ibáñez Escobar, pintora dedicada al paisatgisme. La seva obra ha estat lloada per crítics com una experta en la plasmació de paisatges, amb una visió amable i d'una gran pau interior.\n- La senyora Maria M. Pujadas i Vergés, veu soprano d’una excel·lent qualitat. Ha actuat, entre d’altres, a les millors sales de concert de Barcelona, al Palau de la Música i al Gran Teatre del Liceu. Professora de música de gran part dels músics i cantants canetencs. Reeducadora i terapeuta de les patologies de la veu.\nEl senyor Rovira però, va declinar aquest reconeixement amb l’atorgament de la medalla d’or, tot i manifestar l’orgull personal que li ha suposat que l’hagin proposat per rebre-la.\nVa ser un acte molt emotiu i entranyable que va comptar amb la presència de familiars i amics de tos tres. Des de Comunicació vam enregistrar l'acte. Aquí us en deixem el resum:


Tertúlies del CEPvi a l'Escola d'Enoturisme 2021-2022 | Escola d'Enoturisme\nTertúlies del CEPvi a l'Escola d'Enoturisme 2021-2022\nInici / Tertúlies del CEPvi a l'Escola d'Enoturisme 2021-2022\nINSCRIPCIONS TERTÚLIA 16 NOVEMBRE 2021 AQUÍ\nEl paisatge és un espai compartit, de promoció, i de defensa del territori. El paisatge i el patrimoni estan directament relacionats amb el desenvolupament turístic. Amb el canvi climàtic, els cellers i les empreses, en general, estan assumint nous reptes que també poden estar encarats al públic turístic.\nLa pandèmia de la COVID-19 ha canviat les pràctiques turístiques, les pràctiques d'oci i ha fet que el turisme local s’hagi incrementat. En aquests moments, el turisme rural està associat a un sentiment positiu de seguretat, fet que augmenta el potencial de l'oferta turística local i de possibles sinergies amb l'enoturisme. Les tertúlies 2021-22 es presenten amb el nom de “Enoturisme: cultura d’un paisatge”, les quals giraran entorn de l'aigua: paisatge, cultura, entorn i enoturisme. El Penedès té un patrimoni lligat a l'aigua molt variat i en part desconegut: mar, aigües subterrànies, rius, molins, fonts, camí del riu, etc. que permeten enriquir el discurs enoturístic dels cellers, proposant visites combinades o aprofitant els recursos de la pròpia propietat.\nDescarrega el tríptic de les tertúlies CEPvi 2021-2022.\nLes tertúlies són un espai dinàmic de debat i reflexió que es realitzen sota el paraigua del CEPvi i reben el suport de l’Escola d’Enoturisme de Catalunya. Cada tertúlia tracta d’un tema diferent, que a través de les propostes, vol donar a conèixer projectes, idees, o bé, activitats, principalment enoturístiques, que es duen a terme en el territori, tant per part de les institucions, empreses, i/o de persones a títol individual.\nTertúlia hivern 2022. EL PATRIMONI DE L'AIGUA I EL TURISME DEL VI\nTertúlia tardor 2021. L'AIGUA: FONT DE RIQUESA ECOLÒGICA I PAISATGÍSTICA^\nLa presentació de la tertúlia estarà a càrrec de Humbert Salvadó (Doctor del Departament de Biologia Evolutiva, Ecologia i Ciències Ambientals de la Facultat de Biologia de la Univesitat de Barcelona. Cap del Laboratori de Protistologia de la UB.)\nA la taula rodona comptarem amb la participació de: Ricard Pintado (biòleg ambiental i Enoturisme a Segura Viudas), Josep M. Calaf (tècnic de Medi Ambient a l'Ajuntament de Santa Margarida i els Monjos) i Víctor Cornejo (geògraf, consultor especialitzat en temes de patrimoni, turisme i paisatge).\nA més a més, estarà conduït per Soazig Darnay, paisatgista, investigadora i presidenta del Centre d'Estudis del Paisatge Vitivinícola (CEPvi).\nCLICA AQUÍ PER VEURE MÉS INFORMACIÓ SOBRE LA TERTÚLIA!\nTertúlia hivern 2022. EL PATRIMONI DE L'AIGUA I EL TURISME DEL VI^\nEl patrimoni cultural de l'aigua és un testimoni de la complexa història de l'home amb el seu territori. L'aigua és necessària per viure, per regar, també ha participat en el desenvolupament industrial del territori (molins). A més, ha estat lligada a les primeres activitats turístiques del Penedès gràcies a la puresa de les seves fonts i al fenomen de l'estiueig a principi del segle XX, motivant la construcció de les primeres residències vacacionals.\nDimarts 8 de febrer 2022 a les 19h.\nPROPERAMENT TINDREU L'ENLLAÇ DE LES INSCRIPCIONS SESSIÓ 8 FEBRER 2022


Ajuntament de Mollet del Vallès - Infància i família\nServeis a Mollet Serveis socials Infància i família\nEl Casal Obert és un espai socioeducatiu adreçat als infants i les seves famílies que necessiten suport en l’educació i el creixement personal dels seus fills o de les seves filles. Aquest servei, es planteja com un espai de trobada i de relació per als infants i les seves famílies. El Casal l'integra un equip professional format per educadors socials i monitors que ofereixen una atenció personalitzada, dins un entorn que ajuda els infants a millorar el seu desenvolupament i la seva relació, mitjantçant el joc i les activitats.\nEl Casal Obert ofereix un programa preventiu i d'acompanyament al medi obert adreçat a adolescents i joves. El programa MO-VIDA Mollet i habilitats per a la vida es basa en accions socioeducativas sobre les competències socials i els diferents espais de la ciutat.\nPer accedir al Casal Obert s'ha de formalitzar una sol·licitud a l'Oficina d'Atenció Ciutadana. L'edat d'inscripció està entre els 3 i els 18 anys.\nEl Punt de Trobada és un servei que facilita que els infants menors d'edat continuïn relacionant-se amb el seu pare i/o la seva mare quan es donen conflictes motivats per una separació, un divorci o altres tipus de ruptures familiars. Minimitza els aspectes negatius de la convivència separada dels membres de la família.\nEl Punt de Trobada ofereix un espai i el material necessari per fer una estada de dues hores com a màxim, o per fer l'intercanvi dels fills o les filles pel compliment del règim de visites. L'accés a aquest servei ve derivat dels jutjats o del Departament de Benestar Social i Família.\nServei d'Informació i Assessorament a la Dona (SIAD)\nEl Servei d'Informació i Assessorament a la Dona (SIAD) ofereix informació i assessorament jurídic i psicològic a les dones, amb una advocada i una psicòloga que atenen els dubtes i els problemes sobre qüestions relacionades tant amb l'àmbit personal com familiar, laboral o social. Aquest servei municipal treballa de manera transversal i en coordinació amb tots els altres organismes implicats en l'atenció a la dona, com són els cossos i les forces de seguretat, els serveis sanitaris i socials, la fiscalia i els tribunals de justícia.\nEl SIAD també dona suport a la creació i desenvolupament de grups d’autoajuda a dones en funció d'interessos diversos com l’autoestima, la superació de dificultats familiars, el síndrome de la violència domèstica, etc.\nPer concertar visita cal adreçar-se a:\nCentre d'Informació i Recursos per a Dones Joana Barcala\nHorari: dilluns de 9 a 15.30 h, dijous de 13 a 20 h i divendres de 9 a 15.30 h\nEncaix és un servei adreçat a famílies que, per diferents raons i d’una forma temporal, no es poden fer càrrec dels seus fills i tampoc poden disposar del suport de la família ni de la xarxa social. El Consell Comarcal porta a terme aquest projecte per prevenir i millorar possibles desatencions als infants i, alhora, promou i fomenta el voluntariat social de la comarca per reforçar la xarxa veïnal i social. Per obtenir més informació, cal consultar el web del Consell Comarcal del Vallès Oriental.\nConsell Comarcal del Vallès Oriental. Projecte Encaix


Preguntes freqüents - Reobertura del CRAI - Guies i tutorials del CRAI at Universitat Rovira i Virgili\nReobertura del CRAI : Preguntes freqüents\nPréstec de documents prèviament reservats\nPer demanar els llibres en préstec, hauràs de reservar-los prèviament des del Catàleg. En aquest vídeo t’expliquem com fer-ho Reservar un document\nA l’hora de fer la reserva tingues en compte que hauràs de recollir els llibres al CRAI de campus on els hagis reservat.\nQuan puc passar a recollir-los?\nRebràs un correu electrònic que et confirmarà que ja s’ha tramitat la teva reserva i t’indicarà l’horari i els dies d’obertura del CRAI on els has de recollir.\nRecorda que NO es prestaran documents que no s’hagin reservat prèviament i que no es pot anar al CRAI sense haver rebut la confirmació per correu electrònic.\nOn m’hauré d’adreçar?\nAl CRAI de campus on hagis efectuat la reserva, hi haurà habilitat un espai a l’entrada per garantir totes les mesures de seguretat. L’horari serà de 10 a 13h, però no tots els CRAI de campus obriran tots els dies. Consulta els horaris i dies d’obertura.\nQuants exemplars puc tenir en préstec?\nEl nombre d’exemplars és l’habitual, pots consultar-ho al Reglament\nTots els llibres i materials audiovisuals (vídeos, DVD, CD,...) que tinguin actiu el botó “Reservar” al Catàleg de la URV.\nFins quan els podré tenir en préstec?\nPer evitar desplaçaments, tots els préstecs s'han prorrogat fins al 15 de setembre de 2020.\nQuins documents puc retornar?\nPots retornar els documents que havies agafat en préstec, dipositant-los a les caixes que haurem habilitat a l’entrada del CRAI. Aquests documents hauran d’estar 14 dies en quarantena, el retorn definitiu es produirà quan acabi aquest període.\nCòpies de documents del CRAI\nDe quins documents es pot sol·licitar còpia?\nPodràs sol·licitar còpies de capítols de llibre i articles de revista en paper que es trobin disponibles als CRAI, te les enviarem escanejades per correu electrònic. Per donar compliment a la legislació vigent, només es podrà escanejar el 10% d’un llibre o un article d’una revista, amb finalitats docents i de recerca.\nHas d’utilitzar el formulari de Préstec Interbibliotecari. Si no havies utilitzat el servei anteriorment, la primera vegada t’hauràs de donar d’alta. Rebràs un correu electrònic amb la confirmació de l’alta i ja podràs utilitzar el formulari.\nAquest servei serà gratuït mentre duri l’alerta sanitària.\nRecorda que el CRAI continua donant-te suport també des de la distància. Consulta tots els serveis virtuals disponibles.\nSegüent: Preguntas frecuentes >>


Can Trincheria acull la presentació de 'Els mesos', recull de 12 poemes de Joan Teixidor - Olot TelevisióOlot Televisió\nL’any Teixidor culminava ahir a la tarda a Can Trincheria amb la presentació de la publicació ‘Els mesos’, un recull de poemes amb comentaris de Sam Abrams dissenyat pels alumnes de l’Escola d’Art i Superior de Disseny d’Olot.\nL’any 2013 es va proclamar Any Teixidor, amb motiu del centenari del naixement del poeta olotí Joan Teixidor. Al llarg de l’any s’han realitzat diversos actes entorn d’aquesta celebració, que conclouen amb la presentació de ‘Els mesos’, un llibre que inclou 12 sonets del poeta, un per cada mes de l’any. L’obra poètica ha estat acompanyada dels comentaris del crític literari Sam Abrams, que ja ha anat publicant l’últim any a la revista ‘El Cartipàs’ de l’Institut de Cultura de la ciutat.\nFins que el 1948, es van recollir els 12 poemes de Teixidor dins el poemari ‘Camí dels dies’, l’obra més transcendental de la trajectòria del poeta, reflex de les conseqüències de la Guerra Civil però al mateix temps la joia de fundar una família amb Pilar de Ventós. Ara l’obra completa es pot veure en ‘Els mesos’, dissenyat pels alumnes de segon del Grau de l’Escola, dirigits pel professor Pere Álvaro. ‘Els mesos’ es pot aconseguir per 20 euros a Can Trincheria i diverses llibreries de la ciutat.


La Paeria contracta quatre places per allotjar a dones maltractades i als seus fills\nEl servei es contracta amb mig any de retard i amb l'oposició de partits i Dones Lleida\nL'Ajuntament de Lleida ha contractat quatre places d'allotjament per a dones víctimes de violència masclista i, si és el cas, per als seus fills. Es tracta d'un servei d'urgència que ha d'estar operatiu les 24 hores del dia durant tot l'any en un establiment social. El seu objectiu és allotjar i atendre de forma integral durant un mes (prorrogable en algunoas casos) a les dones que han patit violència masclista i als seus fills (o a altres familiars dependents) i que hagin abandonat la seva llar per evitar noves agressions.\nAquesta atenció, que ara realitza els serveis socials de la Paeria en pisos municipals, s'intenta externalitzar des de desembre de l'any passat, de manera que s'ha trigat mig any a adjudicar-lo a una entitat privada de Lleida que es dedica als acolliments residencials d'urgència . La Paeria invertirà 39.200 euros, ja que la prestació és només fins a final d'any.\nDe fet, aquesta externalització de la Paeria de l'atenció a les víctimes de violència arrossega polèmica des de l'inici, ja que diverses formacions polítiques i el col·lectiu Dones Lleida rebutgen aquest model i aposten per un centre d'acollida públic. Segons ells, un servei tan sensible i complex no es pot deixar en mans d'entitats que, en definitiva, busquen un benefici econòmic. Cal recordar que prèviament la Paeria va concedir aquesta atenció a l'entitat Dona Samaritana, vinculada una església evangèlica, que va tancar fa dos anys. La Paeria, en tot cas, sempre ha defensat que porta un control sobre la prestació.\n» Dissenyen un model matemàtic que prediu el risc de nous contagis per coronavirus a l'Estat\n» Expedides 286 Targetes d'Identitat d'Estrangers a la comissaria de La Seu en el primer any de funcionament del servei\n» Junqueras: ''La meva voluntat és tornar a ser el candidat a la presidència de la Generalitat''\n» El Ple de la Paeria avala el veto a la presència de l'Exèrcit al Saló F&T de Fira de Lleida\n» Societat Civil Catalana vol tallar la Via Augusta de Barcelona fins que s'acabi la protesta a la Meridiana


EL BLOC DE 4tB\nFa dies que estem visualitzant un documental sobre les mines de Súria:\nRealment estem entusiasmats amb tot el que estem descobrint! La profunditat de la mina és aproximadament de 680 metres, com uns 230 pisos d'un edifici. Hem intentat representar-ho amb un dibuix però hem tingut alguns inconvenients: ens faltava espai en el full, tots els pisos no ens sortien iguals...\nEl Tony ha relacionat aquesta idea amb l'edifici més gran que tenim a Rubí, la nostra ciutat! Aquest edifici es troba al costat de l'estació, i després de veure una imatge a l'ordinador, comprovem que té 17 pisos!!\nPerò llavors, ens sorgeix una pregunta.... Quants edificis necessitariem per representar la profunditat del túnel de les mines de Súria?\nHem hagut de pensar molt i molt, però ara ja ho sabem! i vosaltres, us animeu a pensar??\nEL CÒMIC DE BATMAN\nTot va començar quan l'Albert va agafar un còmic de la biblioteca de Batman. Va pensar que estaria bé fer un altre còmic inventat per ell. Quan el va acabar el va explicar a tota la classe i els hi va agradar molt! Va ser genial!\nDesprés de l’èxit, l'Albert va decidir fer més. Volia fer un de SUPERMAN! El Pol, l'Ali i el Samuel es van animar a fer el còmic amb ell. Ara són el grup dels DESTROTERS...\nUns altres nens i nenes també han fet grups per inventar i crear més còmics. Estem molt engrescats!\nSORTIDA PARC DE BOMBERS RUBÍ\nEl dia 31/ 1/ 2019 vam anar al Parc de Bombers de Rubí. La sortida va ser al matí i vam arribar al migdia, i anava dirigida al grup de 4tA i 4tB.\nAllà, ens van explicar moltes coses com depèn del camió hi ha diferents quantitats d’aigua.En el que vam pujar hi havia 1.000 L d’ aigua.\nDesprés ens van dividir en dos grups: un anava a la planta de dalt a veure un vídeo sobre com havíem d’actuar si es provocava un incendi a casa i l’altre, podríem veure les diferents parts del parc. També vam tenir la oportunitat de provar-nos la seva roba i pujar al camió.\nAquestes són algunes de les opinions de la sortida:\nM’ha agradat quan han fet sonar la xixarra i ens hagués agradat anar a l’incendi. Gorka\nM’ha agradat quan ens van deixar posar la roba. Jordi\nM’ha agradat molt i la vull repetir! Albert\nCONTES PER PENSAR: D'ON VENEN LES IDEES?\nDilluns a la tarda va venir la Tina i ens va explicar un conte que es diu D’on venen les idees?\nTots vam estar molt atents mentre ho explicava, i quan va acabar, vam poder fer conversa i explicar moltes coses; què ens havia aportat, si ens havia passat alguna cosa semblant, com ho havíem solucionat...\nAlgunes de les nostres reflexions les vam poder escriure per tal i que li arribessin a la Tina i se les pugui llegir.\n“No hem d’estar nerviosos perquè no ens vindran les idees” Gorka\n“A mi m’ha fet pensar que un dia vaig agafar un paper i no sabia que fer i vaig decidir buscar un oceà per Google i em va sortir molt bé” Nerea\n“Per tenir bones idees he d’estar en silenci i tranquil·la” Carla\n“M’ha agradat el conte perquè a mi m’ha passat el mateix que a la noia, que no tenia cap idea” Iria\nAra tenim el llibre a la biblioteca de la nostra classe i el podem agafar sempre que volem, és genial!\nLES OBRES D'ANTONI GAUDÍ\nA partir de la nostra sortida al Palau Güell vam començar a parlar de les obres d'Antoni Gaudí.\nPrimer vam parlar del Palau Güell, després de la sagrada Família i el Parc Güell. També vam conèixer la Casa Batlló i fins i tot la Casa Milà (La Pedrera).\nAntoni Gaudí es va inspirar en la natura i el seu estil es va convertir en naturalista i modernista. En el Palau Güell quasi totes les coses (escales, columnes, decoracions, etc.) són com animals i les xemeneies són com arbres fetes de trencadís: trossets de ratjoles o plats de ceràmica trencats.\nUna de les nostres obres preferides és la casa Batlló. Té la teulada com el cos d'un drac, els balcons són calaveres, les finestres són tortugues marines, les columnes representen ossos humans, els passadissos semblen el fons marí, etc.\nUs recomanem que visiteu aquests edificis com el Palau Güell, la Casa Batlló, la Sagrada Família, la Pedrera i el Parc Güell perquè són molt interessants, molt bonics i impressionants.\nLes Coves del Toll de Moià i el poblat\nEl dia 5 d'abril vam anar a les coves del Toll. Vam estar una bona estona a l'autocar perquè són a Moià.\nQuan vam arribar vam esmorzar i vam fer dos grups, uns vam anar a la Cova i els altres al poblat.\nAbans d'entrar a la Cova, ens van explicar que està feta de corall del mar i quan vam entrar vam veure quadrats de cordes. Cada quadrat era d'un arqueòleg/a que havia trobat cranis i ossos, i ceràmica. També vam veure estalactites i estalagmites, vam passar per un camí molt estret i vam tocar l'aigua del riu que passa per dintre i ve de les muntanyes.\nMés tard vam anar al poblat i vam entrar dins d'una cabana. Ens van explicar la diferència dels homes de la prehistòria com els Neandertals o els Austrolopitecus. Després vam sortir i vam fer un brunzidor: primer vam agafar un tros de fusta i amb el sílex vam lliscar-lo. Després el vam lligar amb una corda i un nus, i el vam pintar. El vam fer sonar girant-lo, sona com una moto.\nEn acabar vam anar caminant a dinar al costat d'una cascada i vam tornar a l'escola.\nUs recomanem que hi aneu perquè és molt interessant i molt "xulo" les coses que aprens dels avantpassats.\nBona tarda famílies, Fa dies que estem visualitza...


Museu Olímpic de l'esport\n50% Dte. en el preu de l'entrada lliure\nEl Museu Olímpic i de l’Esport Joan Antoni Samaranch, gestionat per la Fundació Barcelona Olímpica, és una finestra oberta a l’univers esportiu.\nUn viatge de llarg recorregut per conèixer a fons l’esport, que és la materialització d’un llenguatge universal sense fronteres. L’esport com a eina d’integració social serà un viatge que no oblidareu.\nEl Museu Olímpic i de l’Esport Joan Antoni Samaranch, un equipament pioner a Europa amb una visió històrica, ètica, lúdica i educativa, mostra una perspectiva global de l’esport en totes les seves disciplines i modalitats en un espai interactiu que disposa d’una avançada tecnologia aplicada a tots els àmbits i que esdevé un espectacle per als sentits.\nUn format cultural i interactiu en el qual les noves tecnologies tenen un paper molt important a través de representacions interactives i instal·lacions multimèdia per aconseguir experiències i donar lloc a la reflexió.\nEl museu us endinsarà en els diferents vessants de l’esport, l’olimpisme i els valors associats a la seva pràctica.\nTambé pots visitar les diferents exposicions, temporals i permanents que ofereix el museu.\nde Dimarts a Dissabte, de 10 a 18h\nDiumenges i Festius de 10 a 14.30h.\nAvda. de l'Estadi, 60\n50% de Dte. en el preu de l'entrada lliure al Museu Olímpic i de l'esport Joan Antoni Samaranch.\nCompreu les entrades directament a les taquilles del museu o bé on line a:\nindicant el codi dte per als subscriptors:\nAmbdós casos us tindreu que identificar amb el carnet de subscriptor a taquilles.


Articles filtrats per data: Dimecres, 05 Desembre 2018\nJazz para nictálopes del 5/12/2018\nRubí dona el tret de sortida al Nadal amb la nova Illa de Llum\nRubí ha donat el tret de sortida al Nadal amb la tradicional encesa de llums. L’espectacle El Carilló de Nadal de la compañía rubinenca La Tal ha estat l’encarregat d’amenitzar els minuts prèvis a l’encesa, que una vegada més feien els nens i nenes del Consell dels Infants. La novetat d’enguany ha estat el passadís de llum que s’ha inaugurat al carrer Maximí Fornés i que dues vegades al dia oferirà un espectacle audiovisual. Centenars de persones s’han apropat per veure com era aquesta Illa de Llum.\nOna Jove del 05/12/2018\nRaíces del Sur: Miércoles 5 diciembre 2018\nEl Pla que ha elaborat la Diputació de Barcelona és un document bàsic per configurar les estratègies de planificació de la mobilitat sostenible del municipi. El treball s’ha realitzat d’acord amb el que estableix el Pla director de mobilitat de la Regió Metropolitana de Barcelona.\nSONIDO VINILO del 5/12/2018\nLa Kuadrilla de les 11 - dimecres 5 desembre\nDurant el passat mes de novembre, 39 persones van trobar feina a la nostra ciutat. Per tant, l’atur, contràriament al que va fer a l’octubre, ha baixat. Ara hi ha 4.686 rubinencs i rubinenques sense un lloc de treball quan a l’octubre hi havia 4.725.\nRUBÍ AL DIA dimecres 5 DESEMBRE 2018


Els seguidors de Mélenchon aposten pel vot en blanc o el nul - Diari de Girona\nEls seguidors de Mélenchon aposten pel vot en blanc o el nul\nEls experts consideren que un gran augment d'aquest tipus de sufragi o una alta abstenció podrien portar Le Pen al triomf. La ultradretana diu tenir la mateixa visió de França que els votants de Fillon\nLe Pen va fer un gest còmplice als votants de Fillon. agències\nEls seguidors de la França Insubmisa, moviment de Jean-Luc Mélenchon, es van pronunciar a favor del «vot en blanc o nul» a la segona volta de les presidencials franceses del 7 de maig. Al final de la consulta pública per internet en què han participat 243.128 seguidors des de fa una setmana, el 36,12% es van pronunciar pel «vot blanc o nul», un 34,83% per Macron i el 29,05% per una abstenció. Mélenchon, criticat per la seva indefinició sobre a qui votar a la segona volta, va obtenir un resultat històric per a l'esquerra radical en la primera volta del 23 d'abril, quan va atreure set milions de votants, gairebé el 20% dels sufragis.\n«No es tractava de donar una consigna de vot, però sí de reflectir l'opinió dels insubmisos sobre la seva opció a la segona volta», va assenyalar en un comunicat la França insubmisa, que va excloure de les opcions el vot al Front Nacional (FN) de Marine Le Pen. Mélenchon, antic ministre del governant Partit Socialista (PS), ha estat molt criticat per Emmanuel Macron, dirigents del centredreta i pels socialistes per no haver donat una consigna de vot clara contra la candidata ultradretana i en favor del candidat centrista. Segons els analistes, una alta abstenció o un augment dels vots nuls o blancs podria desembocar en un triomf de la dirigent euròfoba el 7 de maig.\nPer altra banda, Macron va assegurar que té «gairebé» decidit qui serà el seu primer ministre si guanya les eleccions, i en concret estudia «un perfil masculí i un perfil femení». «Gairebé he triat, tinc un o dos perfils al cap», va respondre Macron després de ser preguntat sobre qui encapçalaria el seu Govern si diumenge és elegit president del país.\nEn qualsevol cas, es va negar a avançar noms com li havia demanat Le Pen, que per la seva banda va anunciar que el seu primer ministre en cas de vèncer seria el sobiranista de dretes Nicolas Dupont Aignan, amb el qual va pactar una aliança dissabte.\nEl candidat socioliberal va aclarir també els seus plans per disposar d'«una majoria presidencial» a les legislatives que se celebraran al juny, el que passarà per presentar candidats propis a totes les circumscripcions i perquè «almenys la meitat» no hagin estat parlamentaris anteriorment.\nPer part seva, la candidata ultradretana va justificar com «un gest de complicitat» als electors de la dreta el plagi de diversos fragments d'un discurs que va fer dilluns i que havia pronunciat fa dues setmanes el que va ser el candidat de la dreta , François Fillon. El discurs copiat per Le Pen feia referència a la identitat francesa i per a Le Pen la repercussió que ha tingut és positiva. «És cert que tenim la mateixa visió de França que els electors de François Fillon, de la seva grandesa, del seu paper al món», va comentar la dirigent euròfoba.\nEn un altre ordre de coses, el setmanari satíric Le Canard Enchaîné va anunciar que Fillon ha presentat una demanda en contra seu per haver publicat que va atribuir llocs de treball ficticis a la seva dona i dos fills. Aquest mitjà va ser el que va originar la investigació judicial que va fer trontollar la campanya electoral de l'exprimer ministre conservador i que va provocar la seva imputació judicial i la de la seva esposa, Penelope.


Venda d'entrades anticipades pel final de curs! | el timbal\nHome / Notícies / Noticies / Venda d’entrades anticipades pel final de curs!\nVenda d’entrades anticipades pel final de curs!\nA partir del 30 de maig i fins l’11 de juny (ambdos inclosos) podreu comprar les entrades pel final de curs de la formació de JOVES i ADULTS.\nJOVE A: 19:00h\nTEATRE MUSICAL JOVES (petits): 19:30h\nJOVE B: 20:00h\nTEATRE MUSICAL JOVES (grans): 20:30h\nJOVE C: 21:00h\nMIG G: 19:00h\nTEATRE MUSICAL ADULTS A: 19:45h\nTEATRE MUSICAL ADULTS B: 20:05h\nMIG B: 20:25h\nCOMÈDIA HUMANA: 21:10h\nMIG D: 19:00h\nMIG A: 19:45h\nAVANÇAT A: 20:30h\nAVANÇAT C: 21:15h\nMIG F: 19:00h\nMIG C: 19:45h\nAVANÇAT B: 20:30h\nPRÀCTIQUES ACTORALS: 21:15h\nJOVE AVANÇAT: 19:10h\nJOVE D: 19:40h\nJOVE F: 20:10h\nJOVE E: 20:40h\nJOVE G: 21:10h\nEs recomana fer la compra anticipadament, ja que a taquilla només es vendran les que quedin lliures. Podeu adquirir-les a la secretaria del centre (carrer Roger de Flor 85).\nL’entrada serà de 5€. Pels alumnes del centre, l’entrada serà gratuïta ensenyant el carnet de l’ACET. Per tenir control de l’aforament, els alumnes també hauran de passar per secretaria per obtenir la seva entrada.\nLes entrades NO seran numerades!\nUs recordem que la mostra de final de curs d’enguany serà a l’Ateneu Popular de 9 Barris (carrer Portlligat 11-15, Barcelona)\nMetro: L4 Trinitat nova (sortida Aiguablava) / L3 Roquetes\nBus: 50, 51, 60, 76, 81 i N6\nCotxe: Sortida 2 de la Ronda de Dalt\nMúsica + Teatre = Teatre Musical


3.443 escolars es beneficiaran d’una beca menjador - Diari de Santa Coloma\n3.443 escolars es beneficiaran d’una beca menjador\n28/09/2018 – L’Ajuntament de Santa Coloma de Gramenet ha anunciat que destinarà aquest curs escolar 2018-2019 gairebé 1.800.000 euros al programa municipal de beques per als menjadors escolars, destinat a les nenes i els nens que formen part de famílies de la ciutat amb situació de vulnerabilitat. L’objectiu és garantir que tots els infants colomencs puguin fer, almenys, un àpat diari equilibrat. Enguany es beneficiaran d’aquest programa 3.443 alumnes, una xifra semblant a la de l’any passat, dels quals 2.868 rebran una beca del 100% del cost del menjador, mentre que a 575 se’ls finançarà el 50%. Aquesta iniciativa forma part del programa municipal «El menjador de l’escola a l’abast de tothom», que es va engegar ara fa 5 anys i que està destinat a les escoles d’educació infantil i primària, per tal d’ajudar els infants en situació de risc de pobresa, que en els darrers anys han anat en augment a causa de la crisi econòmica i les situacions d’atur prolongat a les famílies. L’any 2013 el nombre d’infants beneficiaris del programa municipal del menjador a l’escola era de 2.195. Aquesta xifra ha anat creixent: 2.739 el 2014; 3.186 el 2015; 3.249 el 2016, i 3.472 el 2017.\nMés de 10.000 alumnes matriculats a la ciutat\nUn total de 10.659 escolars, de les etapes infantil i primària, s’ha matriculat aquest curs 2018-2019 a la ciutat. El 32% —tres de cada deu— rebrà un ajut per a la beca menjador. Cada beca concedida és de 6,20 € diaris per infant, que és el que costa el menjador. L’adjudicació de totes les beques menjador correspon, prèvia sol· licitud, al Consell Comarcal del Barcelonès Nord (CCBN).\nAmpliació als instituts\nL’Ajuntament, en conveni amb la Fundació Probitas, desenvolupa un projecte per garantir un àpat saludable als alumnes d’ESO que estiguin en situació de vulnerabilitat. A més, l’acord entre ambdues institucions inclou la realització d’activitats de lleure i d’acompanyament a l’escolaritat. El projecte es va iniciar l’any passat amb la col·laboració de dos instituts (Puig Castellar i Terra Roja) i enguany s’ampliarà a l’Institut Numància.\nArticle anteriorDarrer quart fatídic (55-69)\nArticle següentCampanya colomenca “Escuts solidaris”contra el càncer infantil


Redacció\t| Actualitzat el 17 Maig 2018 a les 10:01\nL'organització de la 13a edició del Festivalito La Palma - Festival de Cinema de les Estrelles ha decidit per unanimitat atorgar el premi Estrella Polar als cineastes catalans Ingrid Guardiola i Miguel Ángel Blanca, de la productora Boogaloo Films. El certamen canari destaca que ambdós representen "dues cares d'una mateixa moneda: transgressió formal i transgressió narrativa, retrat de la joventut i retrat de la vellesa, la importància dels joves, i la importància de les dones i dels grans".\nEl Festivalito ressalta en l'argumentari de la concessió que els films de Guardiola i Blanca "estan marcades per una mirada de desconcert cap al nostre temps, i encara que presenten propostes dispars, coincideixen en la seva vocació política i en el seu retrat del simulacre del benestar de la societat de consum, allunyats de qualsevol tipus de moralisme".\nEls cineastes catalans presentaran dues de les seves produccions durant el festival, que se celebra del 18 al 26 de maig. De Miguel Ángel Blanca es projectarà Quiero lo eterno aquest dissabte, i d'Ingrid Guardiola Casa de nadie el diumenge.


Sant Ramon reviu un any més la seva tradicional festa en honor al patró local\nAquest any la festivitat de Sant Ramon va caure en diumenge, i la celebració que ja de per si és d’allò més esperada i concorreguda a la comarca segarrenca, es va convertir en una gran festa comarcal amb més de 10.000 assistents.\nDijous, 07 Agost 2008 02:00\nBona acollida del taller d’aquagym a Sanaüja\nLa localitat de Sanaüja ha realitzat durant aquest mes d’agost un taller d’aquagym adreçat a les dones. La proposta ha tingut una molt bona acollida i un total de 25 dones d’entre 50 i 60 anys han participat en la iniciativa.\nDimecres, 06 Agost 2008 02:00\nCases de palla a Tarroja de Segarra\nLa localitat de Tarroja de la Segarra va acollir ahir, dia 5 d’agost, un taller sobre la construcció de cases de palla, una de les activitats més descades de la novena edició del Curset d’Estiu d’Arquitectura Popular que organitza anualment l’Associació d’Amics de l’Arquitectura Popular.\nDimarts, 22 Juliol 2008 02:00\nLa localitat d'Ivorra acull la presentació del receptari segarrenc\nLa localitat d’Ivorra va acollir, el passat 19 de juliol, la presentació del receptari "La Segarra de boca en boca" un recull de receptes i remeis que ha publicat el Consell Comarcal de la Segarra i que ha estat possible, entre d’altres, gràcies a la col·laboració de l’associació per la promoció de les dones d’Ivorra.\nAgermanament entre Catalunya i Califòrnia\nGilabert va participar el dimarts 16 d’abril en una trobada al Castell de Montsonis amb membres de l’Associació Amics de Gaspar de Portolà per l’Agermanament de Catalunya i Califòrnia i amb la presència de l’ambaixador dels EE.UU. a Espanya, Eduardo Aguirre. L’Associació que presideix Carles de Montoliu, Baró de l’Albi, realitza, des de fa molts anys, diferents accions en favor del coneixement mutu i l’afavoriment de relacions entre Catalunya i Califòrnia. (+)\nUna romanesa i una catalana, guanyadores del Contrastos\nContrastos és un concurs de convivència que té com a finalitat que les dones de la comarca de la Segarra comparteixin el seu temps lliure amb dones procedents d’altres països realitzant activitats conjuntes que impliquin el coneixement recíproc i l’intercanvií cultural. La parella guanyadora fou la romanesa Alina Iona i la catalana Rosa Anna Sants, totes dues d’Hostafrancs, on davant el jurat del concurs van saber respondre correctament a un seguit de preguntes on s’analitzava…\nFlorejacs recupera un any més l’esperit medieval\nLa tercera edició de la Fira Medieval de La Segarra que se celebra al nucli històric de la vila de Florejacs s’ha consolidat. Enguany, l’associació de veïns ‘La Colla de Florejacs’ ha pres el relleu a l’Ajuntament i ha assumit per primera vegada l’organització de la fira rebatejant-la ‘Florejacs medieval’. Els dies 5 i 6 d’abril, els carrers d’aquesta antiga població medieval de la Segarra van recrear un autèntic mercat medieval amb les seves parades…\n05-07-2012 Llegit:2075 Altres poblacions de la Segarra\n10-12-2012 Llegit:2046 Altres poblacions de la Segarra\n27-05-2013 Llegit:2029 Altres poblacions de la Segarra\n18-10-2012 Llegit:1938 Altres poblacions de la Segarra\n31-01-2013 Llegit:1852 Altres poblacions de la Segarra\n08-04-2013 Llegit:1803 Altres poblacions de la Segarra\n26-09-2012 Llegit:1635 Altres poblacions de la Segarra\n29-04-2013 Llegit:1575 Altres poblacions de la Segarra\n24-05-2013 Llegit:1399 Altres poblacions de la Segarra


Tres professors de la UB, reconeguts a la darrera convocatòria Proof of Concept del Consell Europeu de Recerca - Universitat de Barcelona\nInici > Notícies > Tres professors de la UB, reconeguts a la darrera convocatòria Proof of Concept...\nTres professors de la UB, reconeguts a la darrera convocatòria Proof of Concept del Consell Europeu de Recerca\nDaniel Prades (UB-IN2UB). Foto:FBG\nEl Consell Europeu de Recerca (ERC) ha publicat la llista d’investigadors guardonats en la darrera convocatòria Proof of Concept, que forma part del programa europeu de recerca i innovació Horitzó 2020. Entre els 55 guardonats —cinc a l’Estat espanyol—, hi ha tres professors de la Universitat de Barcelona: Daniel Prades, de la Facultat de Física, i Antonella Consiglio i Pablo Menéndez, de la Facultat de Medicina i Ciències de la Salut. Els ajuts Proof of Concept, dotats amb 150.000 euros cadascun, tenen com a objectiu explorar el potencial social o comercial dels resultats assolits en projectes anteriors finançats a través de l’ERC.\nNova tecnologia de monitorització de gasos\nDaniel Prades, que és professor del Departament d’Enginyeria Electrònica i Biomèdica i membre de l’Institut de Nanociència i Nanotecnologia de la UB (IN2UB), ha estat guardonat per desenvolupar el projecte Stick & Sense, una nova tecnologia de monitorització de gasos accessible per a tothom.\nStick & Sense és un dispositiu electrònic i colorimètric que consisteix en un lector òptic de baix cost que inclou una etiqueta de colorimetria de gas dissenyada per canviar de color en presència d’un gas determinat. El dispositiu funciona només afegint l’adhesiu al lector, de manera que ofereix un sistema fàcil d’usar per a una àmplia gamma de gasos i d’aplicacions de monitorització. Aquesta característica pot permetre que s’expandeixi ràpidament, no només en la indústria tradicional, sinó també per a noves aplicacions, encara no explotades, i dirigides al gran consum.\nEn un moment en què la societat és cada cop més conscient dels riscos relacionats amb la contaminació de l’aire, el mercat actual no disposa encara de cap solució adequada per a un ús massiu i generalitzat de dispositius de monitorització de gasos. Stick & Sense aborda, tot en un, les principals limitacions de les tecnologies existents: és una solució integral capaç d’oferir baix cost, baixa complexitat, alta selectivitat, bona durabilitat i àmplia gamma de detecció.\nSegons Prades, amb Stick & Sense es vol «revolucionar la manera com la gent coneix els riscos al seu voltant i com relacionar-se amb l’entorn per millorar la qualitat de vida, la seguretat i la salut». En aquest projecte, els investigadors de la UB dissenyaran i produiran el primer prototip mínim viable d’aquesta tecnologia, que servirà per validar-ne l’efectivitat, tant des del punt de vista tècnic com comercial. L’equip té l’experiència necessària per implementar aquesta prova de concepte, amb el suport de la Fundació Bosch i Gimpera per impulsar acords de transferència e tecnologia. El dispositiu està basat en els resultats d’altres projectes finançats per l’ERC, com el xip lector que forma part del nucli del dispositiu i que ja ha estat patentat.\nPlataforma per al diagnòstic de l’encefalitis autoimmunitària\nAntonella Consiglio, investigadora ICREA Acadèmia, professora d’Anatomia Patològica del Departament de Patologia i Terapèutica Experimental de la Facultat de Medicina i Ciències de la Salut, i membre de l’IBUB i de l’IDIBELL, ha estat guardonada pel projecte NeurAntigen. El grup d’Antonella Consiglio ha dissenyat una nova plataforma, basada en cèl·lules mare, capaç de detectar una àmplia varietat d’anticossos contra les neurones en el sèrum sanguini o en el líquid cefalorraquidi.\nL’encefalitis autoimmunitària (EA) és una malaltia que afecta de dues a tres persones de cada 100.000. En aquesta patologia el sistema immunitari ataca el cervell i causa danys neurològics i psiquiàtrics. Fins ara només coneixem el 50 % de les dianes o antígens de les nostres neurones contra els quals generem anticossos durant l’EA. Aquesta nova plataforma permetria identificar no només anticossos que reconeixen antígens coneguts causants de l’EA, sinó també qualsevol autoanticòs que reconegui les seves proteïnes com a estranyes. A més, atès que és un model completament humà, no hi ha la possibilitat de manca de reconeixement entre antigen i anticòs a causa de les diferències entre espècies. Finalment, aquesta plataforma detecta amb alta fiabilitat els falsos positius que hi pugui haver.\nViabilitat, eficàcia i seguretat d’una nova teràpia CAR\nPer la seva banda, Pablo Menéndez, investigador ICREA, professor del Departament de Biomedicina i cap del Grup de Recerca de Biologia de Cèl·lules Mare, Leucèmia del Desenvolupament i Immunoteràpia de l’Institut de Recerca Josep Carreras, ha estat guardonat pel projecte IT4-TALL.\nL’objectiu serà provar la viabilitat, eficàcia i seguretat d’una nova teràpia CAR contra antigen CD1a en cèl·lules T corticals de pacients refractaris de leucèmia limfoblàstica aguda de tipus T (LLA-T) . Aquest tipus de leucèmia presenta un pronòstic desfavorable, i les opcions terapèutiques no han millorat en vint anys, especialment per als pacients en recaiguda o refractaris.\nLes teràpies CAR consisteixen a utilitzar cèl·lules sanes del sistema immunitari i modificar-les amb un receptor d’antigen quimèric (CAR, en les seves sigles en anglès), perquè siguin capaços de reconèixer i atacar específicament les cèl·lules que tinguin aquest antigen. Aquest tipus de teràpies són molt prometedores perquè poden dirigir cèl·lules del sistema immunitari a atacar únicament cèl·lules tumorals, de manera que s’evita els efectes secundaris d’altres tipus de teràpies. A més, poden romandre com a defensa adquirida per evitar recaigudes en l’organisme del pacient.


Sandàlia transpirant d'home, amb alts nivells d'adherència. Sandal Strada és una sandàlia clàssica i funcional, ideal per a les aventures de cada dia. En un versàtil color negre, amb velcro i jareta, per un calci fàcil, ràpid i regulable. Plantilla d'EVA esmorteïda per absorbir perfectament els impactes i esforços del terreny, revestida de pell gamuzada per assegurar la constant sensació de tenir el peu sec.\nLa sola és de goma antilliscant i durable. La patent exclusiva Geox a la sola permet al peu gaudir de la màxima transpiració i el màxim benestar. La duradora sola de Geox, de goma, és fruit d'una patent exclusiva: la combinació entre la sola perforada i una resistent membrana transpirable i impermeable permet la regulació natural de la temperatura, de manera que es crea un microclima ideal a l'interior de la sabata que aconsegueix mantenir el peu sec durant tota la jornada.\nSandàlies Geox model U S. Strada B color Black\nPanama Jack H Sherpa C1


CineBaix - PEQUEÑA MISS SUNSHINE\nDirecció: Jonathan Dayton i Valerie Faris\nGuió: Michael Arndt\nProducció: Marc Turtletaub, David T. Friendly, Peter Saraf, Albert Berger i Ron Yerxa\nDisseny de producció: Kalina Ivanov\nVestuari: Nancy Steiner\nGreg Kinnear (Richard),\nToni Collette (Sheryl),\nSteve Carell (Frank),\nPaul Dano (Dwayne),\nAbigail Breslin (Olive),\nAlan Arkin (avi)\nPequeña Miss Sunshine és una comèdia de carretera sobre una família americana que trenca qualsevol motlle. La pel·lícula presenta una de les famílies més desestructurades de la història recent del cinema: els Hoover, els quals fan un viatge a un concurs de bellesa preadolescent que no solament provoca un còmic caos, sinó també mort i transformació, fent un commovedor cop d'ull a les sorprenents recompenses de ser un perdedor dintre d'una cultura obsessionada amb la victòria.\nPequeña Miss Sunshine és una hilarant meravella d'allò més inesperat. Els seus intèrprets protagonistes podrien presagiar el millor i el pitjor, però afortunadament Toni Collete, Gregg Kinear i Steve Carrell estan a l'altura de Las bodas de Muriel, El matador i Virgen a los 40 . Un càsting en estat de gràcia que proporciona una de les sorpreses més alegres i agradables de la temporada. Jonathan Dayton i Valerie Faris debuten en el llargmetratge després d'una llarga carrera dedicada al vídeo musical. La història de Pequeña Miss Sunshine és la d'una família a prop de la desintegració, com tantes altres als carrers i al cinema, que emprenen un periple en una furgoneta rovellada per dur la petita a un concurs de bellesa. El film segueix el clàssic patró d'ajuntar en un espai i temps reduïts un grup de personatges heterogenis fins a l'absurd, amb un to similar al de Los Tenembaum, una familia de genios . Dayton i Faris se situen ara, i esperem que els vagi bé, entre Spike Jonze i Michael Gondry, provinents del video clip encara que molt més agitats, i els surrealistes Wes Anderson i Noah Baumbach, director d' Una historia de Brooklyn . Pequeña Miss Sunshine duu al paroxisme còmic situacions impossibles, encara que tota la pel·lícula està impregnada d'una meravellosa sensació de realitat màgica, de profunda humanitat i gran afecte. Els personatges de la pel·lícula intenten comunicar, com en un últim esforç, el gran amor que es tenen, encara que al seu voltant s'hagin aixecat barreres invisibles. Però el millor, definitivament, és l'elecció dels intèrprets, un grup d'artistes capaços de dignificar el més baix i fer creïbles amb el cinisme just els raptes de dolçor més embafadors.


Treball de final de grau | Blanquerna - Universitat Ramon Llull\nEl Treball Final de Grau (TFG) té com a objectiu principal avaluar la integració de les competències bàsiques adquirides en ambdues titulacions. Essencialment consisteix en la realització d’un estudi o projecte de caràcter transversal, descriptiu o analític, i generalment associat a diferents mòduls, que permeti a l’estudiant demostrar que ha integrat les competències pròpies de la seva titulació.\nEl Pla d’estudis del doble grau contempla la realització de dos treballs finals de grau, corresponents al grau en CAFE i al grau en Fisioteràpia. D’aquesta manera garantim que els alumnes assoleixen la màxima formació en les competències de les dues titulacions. Els dos TFG es realitzen de manera sincronitzada i amb un plantejament complementari per optimitzar les tasques i evitar, així, reiteracions i encavalcaments de continguts en els processos d’ensenyament-aprenentatge de les dues matèries. Com que l’assignatura de TFG de CAFE té més ECTS, s’inicia en el primer semestre, i la del TFG de fisioteràpia, en el segon.\nOrganitzar i planificar amb l’objectiu d’establir un pla que caldrà desenvolupar en un període determinat.\nTot respectant les particularitats del TFG de cada titulació, per regla general els treballs podran ser de dos tipus:\nDisseny i/o implementació d’un projecte en un àmbit professional: implementació i avaluació d’un projecte ja existent. Es tractaria de dur-lo a terme i, per tant, d’avaluar-ne els resultats i les conclusions específiques. Habitualment, aquest tipus de TFG pot anar vinculat al Pràcticum, en el cas del TFG de CAFE.\nProtocol d’un estudi de recerca de pràctica clínica.\nDefinició de la forma de treball\nEls treballs seran individuals. Estaran redactats en català, castellà o anglès. En qualsevol cas, el treball haurà d’incloure un resum en anglès, català i castellà.\nEl seguiment del TFG inclou dos formats diferents. En el cas del TFG de CAFE, tindrà una durada de dos semestres i el supervisarà un professor-tutor, tant individualment com al llarg de les sessions de seminari. Per tant, cada setmana hi haurà un espai de dues hores durant les quals el professor-tutor realitzarà sessions de Seminari en grup per posar en comú el procés que s’està duent a terme (pautar i organitzar l’activitat, triar el tema, aportar documentació, planificar les activitats, etc.). Aquestes sessions de Seminari s’alternaran amb un seguiment en forma de tutories individualitzades, en què cada tutor farà una supervisió personalitzada del treball realitzat. Cada grup de seminari estarà format per un grup de 12-14 estudiants i un tutor, i l’assistència serà obligatòria per a tots els integrants del grup.\nEn el cas del TFG de Fisioteràpia, també és anual i en fa el seguiment un tutor, amb qui es concreten de manera personalitzada les tutories que tindran lloc durant el desenvolupament del treball.\nEl primer semestre, hi haurà un nou escenari d’aprenentatge en grup reduït (dues hores setmanals) per tal de desenvolupar temes relacionats amb mètodes d’investigació i/o estadística aplicada, a fi i efecte de proporcionar als estudiants més suport metodològic per a l’elaboració del TFG.\nEn el cas que l’estudiant estigui inscrit a un programa de mobilitat internacional, el TFG podrà ser tutoritzat totalment o parcialment de manera virtual. La funció bàsica del professor-tutor és l’orientació metodològica i sobre continguts al llarg de tot el procés d’elaboració del TFG.


L'incendi de Benirràs es considera extingit, dotze dies després del seu inici\nEl foc més virulent des del 2000 a Balears cremà 375 hectàrees\nAgències | 03 setembre 2010\nLa valuosa zona boscosa que envoltava la cala quedà molt afectada.\n24-08-2010 | ALBERT PRATS/ CONSELL EIVISSA\nLa Conselleria de Medi Ambient i Mobilitat ha anunciat avui que l'incendi de Benirràs, en el municipi eivissenc de Sant Joan, ha estat extingit dotze dies després del seu inici.\nL'incendi va ser donat definitivament per sufocat ahir horabaixa, una vegada que els tècnics de l'Institut Balear de la Naturalesa (Ibanat) van descartar el risc que el foc revifàs en algun punt de les 375 hectàrees afectades per les flames, que van fer malbé una zona de pinar amb un perímetre de gairebé tretze quilòmetres.\nEs va declarar l'horabaixa del 22 d'agost a les rodalies de Cala Benirràs, d'on van haver de ser evacuades per mar i per terra 1.500 persones i on van resultar carbonitzats una trentena de vehicles.\nEn els dies següents van arribar a treballar a l'extinció de l'incendi, que també va afectar alguns habitatges, unes 300 persones entre bombers, brigades forestals i membres de la Unitat Militar d'Emergències desplaçats expressament fins a Eivissa.\nFins a divuit aeronaus van contribuir a l'extinció del major incendi forestal ocorregut a les Balears des de l'any 2000, un foc que el president del Govern, Francesc Antich, va qualificar de "desastre ecològic" i que va ser donat per controlat el passat dia 25.\nDes d'aleshores, bombers i agents de l'Ibanat han treballat refrescant el terreny i acabant d'apagar els últims focus de fum.\nLa Conselleria de Medi Ambient, que va atribuir l'origen de l'incendi a una negligència comesa a les proximitats d'una cova habitada de la zona, assegura que els seus tècnics estan preparant un avantprojecte de restauració forestal per a l'àrea incendiada.\nJa està bé de consentir i tolerar a irresponsables que visquin en coves i en zones d'interès general i paissatgístic, per que s'autoanomenen "hipis" o anti-.. oper qüestions de dur una altra manera o filosofia de vida. Aquests amb la seva despreocupació i manca respecte cap els altres i que majoritàriament venen de fora, perjudiquen, el nostres ecosistemes, la nostra indústria turística. El Govern no ha de consentir aquetes actuacions.


Pensar en veu ALTA: d’abril 2009\nTenia la boca seca. També la gola. La boquera dels llavis era com ciment. Gairebé no podia ni obrir la boca. La calor era sufocant. El terra cremava. La roba esberlada, era una tot una taca de sorra i sang.\nAmb les poques forces que em quedaven vaig poder obrir un xic els ulls i, si, ho vaig veure, i no menteixo. Alà, a la llunyania s’aixecava un país. Era ric i ple, on tothom vingués d’on vingués era feliç i restava còmodament. Tots eren diferents dins de l’igualtat. Els uns parlaven, els altres escoltaven i després, contestaven. Uns s’expressaven en una llengua, els altres en d’altres i tots s’entenien. No hi havien rancúnies. No hi havien recels. Els coses funcionaven i quan no, tots en feien d’una i s’esmerçaven perquè tornés a funcionar. El comerç era just. Hi havien rics i menys rics. N’hi havien que s’ho gastaven tot i n’hi havia que estalviaven. El jovent era respectuós. Els vells eren escoltats. Sentia cants místics, cants de joia i d’alegria i fins i tot em va semblar sentir una versió de “We will rock you” i a més a més la pluja sabia ploure. Per un moment, vaig pensar que pagava la pena estar en aquell estat tant deplorable per haver viscut aquella visió. Vaig donar gràcies a qui fos mereixedor, d’haver tingut aquells ulls que em permetien aquella visió tan diàfana. Era tanta la calor, que fins i tot em costava parpellejar, i després de fer-ho la imatge s’em va fer borrosa i tot seguit es va esvair.\nRecordo un cop sec i després la foscor. Recordo un altre cop sec, i uns llums que passaven per sobre meu. Recordo una llarga espera. Recordo haver sentit una llengua que no era la meva però que si la coneixia. Recordo comentaris sexistes i ordinaris. Recordo una veu que em parlava com si fos tonto amb un accent poc habitual.\n-Vos lo que pasahte fué una insolasión graviiisima.\nI llavors ho vaig saber. Aquell país que vaig veure no era el meu país. No havia tingut cap problema amb la vista. Tot havia estat un miratge, una il·lusió òptica. I si, m’havia fet il·lusió tenir un país il·lusionant.\nPS: Ai que no podrem versionar bé la "We will rock you".\nPublicat per Lluís a 1:00 60 comentaris:\nRics i plens\nLo riu és vida. Lo riu baixa ple. Lo riu d’aquí ben poc baixarà més ple. Lo riu baixa amb les aigües tèrboles. Ara diuen que pel maig tot arreglat. Per fi un reconeixement. Si s’ha d’arreglar quelcom vol dir que hi ha alguna cosa que no funciona. És una interpretació, segurament el “arreglat”, per uns quants és allò que hom fa quan surt a la nit, es vesteix una mica millor (o pitjor) i es pinta (elles o ells, que darrerament diuen que es porta). El problema vindrà ara. Nosaltres volem vestir de Prêt-à-Porter, de sastre de luxe però ens proposaran vestir de “mercadillu” però de la temporada passada. En comencem a estar una mica tips, o una mica més tips, o molt més tips. I no hi ha manera. Fem campanyes de millora d’imatge i res. Fem el paper de l’ase que rep tots els cops, i res, bé, unes quantes garrotades més. Ens pensem que la part “catalana” del partit que governa donarà un cop a taula i l’únic que aconseguim és sentir a un ploramiques amb un to neutre amenaçant amb no res.\nDemà estrenen el documental Cataluña-Espanya. Nosaltres, els d’aquí, ens ho mirarem d’una manera expectant. Les cares de la gent de la resta de l’estat que tinguin les ganes de veure-la desitjo que no siguin com les que vaig veure ahir quan escoltaven al pobre Ridao a la tele. Tots estaven “frunciendo el ceño”!!! Esperem que sigui una aportació cap a la construcció (anava a dir edifici, però algun llest veuria una connotació amb d’altres construccions) d’una estructura ferma que ens permeti poder fer país. Perquè crec que és això el que s’ha perdut. Fins que no recuperem la consciència del que som i ens aclarim del que realment volem, no tirarem endavant.\nI també demà tots anirem a comprar el llibre del Kracòvia o el del Polònia, així ens farem cada dia més rics i més plens. Bon cop de falç.\nPublicat per Lluís a 14:30 12 comentaris:\nL’estiu es a la cantonada\nBe, ja tornem a ser-hi. Ja ha passat la Setmana Santa. Un altre període de vacances amb connotacions religioses que a la majoria tant se li’n fot. He pensat més d’un cop en que s’hauria de canviar la denominació de determinades festivitats ja que estem avocats cada dia més a un “tot plegat” laic, però reflexionant una mica, me n’adono que si ho canviem correm el risc de perdre una mica els nostre orígens i com diu aquell “qui perd els orígens perd la identitat”. Un altre dia reflexionaré sobre això de la identitat igual arribo a la conclusió de que si no ens serveix per res, doncs els orígens menys. Hi ha el risc de tornar a celebrar el 18 de juliol, i que a ningú posi el crit al cel, que el dia de la “raza” encara es celebra, s’ha de dir que sota un altre denominació.\nLa família, be gracies. Comença a patir signes de fragmentació. Ei, que ningú es pensi que van mal dades, ans el contrari, som víctimes dels anys i ja algú comença a volar una mica pel seu compte. Millor anar-se preparant per aquest futur que cada dia s’apropa més.\nI la crisi, va fent el seu lent camí. Des de fa un parell de dies, es poden llegir noticies amb un lleuger to optimista. Ara el que ja no sabem es si aquestes noticies son veritat o son l’ampolla mig plena que vol veure la premsa, que es comença a donar que si van molt mal dades ells també hauran de tancar. No se com van de subscriptors però el cert es que de publicitat cada dia es veu menys.\nAl final resulta que ens queixem de vici. Tenim el Barça millor que mai, i que duri. Tenim més aigua que fa molts i molts anys. La Cope vol fer fora al Federico Jiménez Losantos (be, això no se si es bo o dolent). La meva estimada ministra, ara resulta que ven bases espanyoles a l’estranger. Un bolivià molt conegut deixa la vaga de fam. Jajajajaja (perdoneu-me aquesta petita llicencia, però es que fa riure). I a la fantàstica autoproclamada ciutat antitaurina de Barcelona, s’ha venut tot l’aforament de la Monumental en 50 minuts, no per un concert, per una “corrida” en solitari de José Tomás. Ole, Ole, Ole.\nPublicat per Lluís a 1:00 5 comentaris:\nEtiquetes de comentaris: Actualitat, Economía, Política\nQue passa? Si, he fet una mica més de quatre minuts, i?\nLa tant tecnificada F1 no pot córrer quan cau un xàfec, que passa!\nQue em faig gran? I?\nEls periquitos tornen a guanyar, i?\nQue si segueixo així el cotxe escombra em recollirà, i?\nPortem tres dies amb fotos de “família”. Fins quan? Eh?\nQue ja no tinc edat d’anar el dia abans d’una cursa a esquiar, si, no en tinc. I?\nSi ets ric, ets ric, passar-te per ric, sent pobre es fer el ridícul més espantós, oi Sr Rodriguez?\nQue faig un divendres al vespre corrent per la carretera de les Aigües. No ho se. I?\n900 milions per la T1. Es la targeta multi viatge més cara. No, es la nova terminal del Prat. Ara que “dingú” agafa l’avió, 900 de l’ala. I?\nPer que als treballadors ateus i agnòstics tenen festa per Setmana Santa, ells que tot el dia “despotriquen” de la Santa Mara Església. Que passa!\nI lo content que estic d’haver corregut, eh?\nI lo disgustat que estic de com s’enfonsa tot, eh?\nPublicat per Lluís a 1:10 5 comentaris:\nEtiquetes de comentaris: Esports, Fets, Política


Des de l’inici de la nostra col·laboració amb la Paulina Ballbè al 2017, CASA SOLO ha treballat per a dirigir la seva atenció a un sector creixent de la població: la gent gran i persones amb demència. Si bé no és necessari arribar a certa edat per a experimentar diversitat física o mental, la població Sènior representa un gruix important de persones amb demandes diferents a les que estem acostumats. Si dissenyem per a respondre millor a les seves necessitats, ens beneficiem tots alhora perquè els entorns s’enriqueixen tant en confort com en seguretat, sense que es produeixi un augment significatiu dels costos de construcció i interiorisme.\nProposta d’una clínica privada a Casablanca. Imatge il·lustrativa amb alguns aspectes importants relacionats amb el disseny amable amb la gent gran, com ara: evitar brillantors i reflexos en les superfícies, sobretot al paviment; procurar una atmosfera càlida i acollidora evitant ambients que puguin ser hostils per a l’usuari; assegurar vistes i accessos a espais exteriors verds; contrastar altament els elements respecte el fons, facilitant la seva detecció i utilització; o la incorporació de fites de referència a través de l’art per promoure la memorització i orientació.\nAvui dia, i després d’un temps d’estudi necessari, podem dir que comptem amb una eina que ens servirà per a introduir millores a l’arquitectura dels nostres projectes en relació al disseny per a gent gran i amb demència. Passarem de la teoria a la pràctica, a més, prenent com a referència els millors espais de salut existents al món projectats i organitzats amb el concepte “Age-Friendly” (amable amb la vellesa). És important que aquestes “adaptacions” cada cop més es vagin convertint en un “estàndard” inclòs a la norma per fer-la compatible amb una bona convivència entre persones amb percepcions heterogènies de l’entorn. Existeix el Disseny Universal com a tal? Potser no, però ens podem apropar, i a Casa Solo dirigim les forces a assolir-lo. Amb aquest objectiu, des del departament d’investigació de CASA SOLO, hem elaborat una guia de requisits arquitectònics que reuneix, per ara, tot el tractat als principals documents de referència internacional, d’entre altres materials. A les dades extretes, hem afegit la nostra pròpia experiència i idees, sempre contrastades pels usuaris directes, i que seguirem contrastant en els processos de co-creació Age-Friendly que implementarem.\nAquest document no només ens serveix per projectar, sinó per revisar projectes anteriors, aprendre dels errors i reforçar la efectivitat dels nostres objectius, en concordança amb la nostra filosofia de disseny basat en l’evidència. En aquest sentit, ja hem començat a analitzar amb aquesta eina un parell de projectes construïts anteriorment. Volem difondre les conclusions extretes i tanmateix donar-les a conèixer en l’àmbit acadèmic mitjançant la col·laboració de CASA SOLO amb la BSM-Universitat Pompeu Fabra, en el marc del Postgrau en Active&Healthy Ageing Project Management. Els requisits arquitectònics que s’esmenten giren al voltant de temes tals com l’accessibilitat universal, la prevenció de caigudes, augmentar punts de recolzament, una bona orientació espaial però també temporal, la personalització i apropiació de l’espai, ajudar a l’autonomia i independència, disminució de l’estrès, recursos que reforcin la memòria, treballar la estimulació sensorial d’una manera equilibrada, la utilització de materials de composició natural, promoure la interacció social i el compromís participatiu en comunitat, etc.\nTot això, amb el propòsit d’intentar minimitzar al màxim els sentiments de por, frustració, inseguretat i incomoditat; i promoure l’alegria, la tranquil·litat, l’afectivitat, el resguard i l’apoderament. La finalitat és aconseguir unes condicions espaials i ambientals òptimes per a la curació, inclús en situacions de gran vulnerabilitat i/o fragilitat, aparegudes amb més freqüència a les persones de més edat. Des de l’equip, volem fer ressò de les immenses possibilitats de l’arquitectura com a recurs terapèutic, més enllà de la seva funcionalitat. Deurien ser considerats en major mesura els efectes psicològics i neurològics que té en nosaltres l’espai, és a dir, que tot el que percebem a través dels nostres sentits influeix i condiciona el nostre organisme i conducta de manera inevitable i directa. Apel·lem per aquest motiu a la responsabilitat i defensem respondre a la necessitat d’habitar espais sans, saludables i curatius d’una manera totalment holística, posant per davant la experiència vivencial de l’usuari.\nEn definitiva, des de CASA SOLO seguirem treballant per assolir l’excel·lència en l’àmbit sanitari i per això creiem que, a més, hem de ser “gerontològicament sensibles”, estudiant i aprenent cada dia més sobre la vellesa i els seus processos, promovent l’envelliment actiu per a que la vida, a més de ser llarga, sigui de qualitat. El concepte Age-Friendly Hospital (AFH), en el que ens endinsem ja fa més de tres anys, i la nostra nova guia de bones pràctiques ens conduiran a aconseguir-lo.\nDepartament d’Investigació. CASA SOLO Arquitectos SLP.


El TC declara parcialment nul·les les taxes judicials\nEl passat 15 d'agost de 2016 es va publicar en el BOE la Sentència dictada pel Tribunal Constitucional (STC) que ha declarat nul·les parcialment les taxes judicials estatals i que en el seu moment van ser implantades pel Ministre de Justícia, Alberto Ruiz Gallardón, a través de la Llei 10/2012, de 20 de novembre.\nLa citada sentència, en la seva fallada 3º, declara nul·les les següents taxes:\n“3ª) Declarar la inconstitucionalitat i nul·litat de l'art.7, apartat 1, de la Llei 10/2012, de 20 de Novembre, en els següents incisos: En l'ordre jurisdiccional civil: (…) Apel·lació: 800 euros; cassació i extraordinari per infracció processal: 1.200 euros”; “En l'ordre jurisdiccional contenciós-administratiu: Abreujat: 200 euros; Ordinari: 350 euros; Apel·lació: 800 Euros; Cassació: 1.200 Euros;” i “En l'ordre social: Suplicación: 500 Euros; Cassació: 750 euros; amb els efectes indicats en l'anterior fonament jurídic 15.”\nA més, anul·la la part variable de la taxa en tots els àmbits.\nAixí les coses, només seguiran pagant les persones jurídiques únicament en l'àmbit civil i només per la part fixa de la taxa. Recordem que les persones físiques ja estaven excloses. Així, serà: monitorio (100 euros), verbal i canviari (150 euros), ordinari (300 euros), execució de títols extrajudicials (200 euros), oposició a execució de títol judicial (200 euros) i concurs necessari (200 euros).\nLa STC és aplicable des del 15 d'agost, data de la seva publicació al BOE per la qual cosa les taxes no són exigibles des d'aquesta data.\nPel que fa a les taxes autonòmiques imposades per La Generalitat, aquestes segueixen vigents atès que no han estat enjudiciades en aquesta resolució.\nSi desitja llegir la STC, punxi aquí.\nTambé pot interessar-li el següent article: Fi a les taxes judicials per a les persones físiques.


La Web respecta la seva privacitat. A través d'aquest Lloc La Web no recull ni processa cap mena de dades personals, excepte els recollits a través dels formularis de contacte i les cookies, segons s'explica a continuació.\nAquest Lloc pot contenir enllaços a altres pàgines web d'altres empreses vinculades o mitjans socials. En prémer sobre un enllaç a una altra pàgina web de la Web o de tercers relacionats, recordi que aquestes pàgines tenen la seva pròpia política de privacitat. Si us plau, abans d'usar aquestes pàgines web conegui la seva política de privacitat.\nLa Web no assumeix cap responsabilitat de cap mena sobre les pàgines web de tercers que apareguin vinculades en aquest Lloc.\nPer a millorar aquest Lloc, en termes de rendiment del sistema i facilitat d'ús, així com per a proporcionar informació útil sobre els nostres productes i serveis, recollim automàticament i emmagatzemem informació en els arxius de registre (log files) del seu ordinador.\n¿Quin tipus de dades inclou aquesta informació?\nproveïdor de serveis d'Internet (ISP)\n¿Amb quina finalitat fem servir aquesta informació?\nAquesta informació s'empra de forma global per a millorar la gestió d'aquest Lloc, analitzar les tendències i recollir dades demogràfiques sobre els nostres usuaris. La informació recollida pot ser usada pels nostres serveis de màrqueting, publicitat i comunicació (per exemple, per a optimitzar i millorar l'experiència de l'usuari i/o presentar ofertes especials, estudis estadístics i serveis més atractius).\nUna cookie és un fitxer (petit arxiu) que es descarrega en el seu ordinador en accedir a determinades pàgines web, normalment format per lletres i números, enviat pel servidor de la nostra web a l'arxiu de cookies del seu navegador. Les cookies permeten a la nostra pàgina web, entre altres coses, emmagatzemar i recuperar informació sobre els seus hàbits de navegació o del seu equip i recordar la seva presència en establir-se una nova connexió entre el nostre servidor i el seu navegador. El principal propòsit d'una cookie és permetre al nostre servidor presentar pàgines web personalitzades que puguin convertir la visita a la web de la Web en una experiència individual i ajustada a les preferències personals.\n¿Quin tipus de cookies empra aquest Lloc?\n- Cookies de sessió: són cookies temporals que romanen en l'arxiu de cookies del seu navegador mentre està en la nostra pàgina web. Aquestes cookies són necessaris per a certes aplicacions o funcions i permeten que aquest Lloc funcioni adequadament.\n- Cookies persistents: afavoreixen l'experiència com a usuari (per exemple, oferint una navegació personalitzada). Aquestes cookies romanen en el seu navegador durant un període de temps més ampli. Aquest període depèn dels ajustos que hagi introduït en el seu navegador. Les cookies persistents permeten que la informació sigui transferida al servidor d'aquest Lloc cada vegada que el visita. També es coneixen com a cookies de seguiment.\n2.) Segons la finalitat per a la qual es tracten les dades obtingudes, aquest Lloc empra els següents tipus de cookies:\n- Cookies tècniques: Són aquelles que li permeten la navegació a través d'una pàgina web, plataforma o aplicació i la utilització de les diferents opcions o serveis que en aquesta existeixen com, per exemple, el control del trànsit i la comunicació de dades, identificar la sessió, accedir a parts d'accés restringit, recordar els elements que integren una comanda, realitzar el procés de compra d'una comanda, realitzar la sol·licitud d'inscripció o participació en un esdeveniment, utilitzar elements de seguretat durant la navegació, emmagatzemar continguts per a la difusió de vídeos o so o compartir continguts a través de xarxes socials.\n- Cookies de personalització: Són aquelles que li permeten accedir al servei amb algunes característiques de caràcter general predefinides en funció d'una sèrie de criteris en el terminal la seva (per exemple l'idioma, el tipus de navegador a través del qual accedeix al servei, la configuració regional des d'on accedeix al servei, etc).\n- Cookies de publicitat comportamental: Són aquelles que, ben tractades per nosaltres o per tercers, ens permeten la gestió, de la forma més eficaç possible, dels espais publicitaris que, si escau, poguessin estar inclosos en aquest Lloc des del qual es presta el servei sol·licitat. Aquestes cookies emmagatzemen informació del seu comportament obtinguda a través de l'observació continuada dels seus hàbits de navegació, la qual cosa ens permet desenvolupar un perfil específic per a mostrar la publicitat en funció d'aquest.\n_utma Anàlisis 2 anys Medición Interna con Google Analytics\n_utmb Anàlisis 1 día Medición Interna con Google Analytics\n_utmc Anàlisis Al finalitzar la sessió de navegació Medición Interna con Google Analytics\n_utmt Estadística 1 día Establiment d’estadístiques d’ús de les pàgines\n_utmv Anàlisis 1 día Emmagatzematge de dades de variables personalitzades de visitant\n_utmz Anàlisis 6 mesos Medición Interna con Google Analytics\n_ga Análisis 2 anys Permet distingir als Usuaris que naveguen pel lloc web però sense conèixer l’identitat (Medició Interna amb Google Analytics)\nbeng_proxy_session Control de sessió Al finalitzar la sessió de navegació Control de sesión\ncdp-cookies-plugin-wp Personalització 1 año Utilitzada per a mostrar o no l’avís de política de cookies segons si ja s’ha acceptat o no\nPer a mostrar publicitat i realitzar el seguiment de les nostres comunicacions de màrqueting, La Web pot usar mitjans de tercers. Aquests usen els cookies per a mesurar l'efectivitat dels anuncis i personalitzar el seu contingut. La informació que pot ser recollida per tercers pot incloure dades tals com la localització geogràfica (a través de l'adreça IP), dades de contacte o, només si és introduïda a través d'aquest Lloc, l'adreça de correu electrònic.\n6. Seguiment i Anàlisis\nPer a la contínua optimització de les seves comunicacions de màrqueting, La Web empra el programari analític Google Analitycs. Aquesta tecnologia permet conèixer el comportament online del visitant en termes de temps, localització geogràfica i ús d'aquest Lloc. La informació es recull a través de píxels tags i/o cookies de seguiment. Aquesta informació és anònima, no és vinculada amb les dades personals i La Web no la comparteix amb tercers per al seu ús independent. Tota la informació necessària per a l'anàlisi és emmagatzemada en els servidors en Google.\n7. Habilitació i deshabilitació dels cookies i de recursos similars\n- Si utilitza Mozzilla Firefox :\n1. Triï Eines i després, 2. Opcions 3.Faci clic en Privacitat 4. Seleccioni o deseleccione l'opció Acceptar cookies i l'opció Fins i tot de Tercers.\n1: Seleccionar Eines / Opcions d'Internet. 2: Prémer la solapa Privacitat. 3: Triar els ajustos desitjats.\n1. Triï Eines i, després, 2. Opcions d'Internet. 3. Faci clic en la fitxa Seguretat, 4. en Internet i, finalment, en Nivell personalitzat. 5. Vagi a Cookies i triï una de les dues opcions.\n1. Triï Veure i, després, 2. Opcions d'Internet. 3. Faci clic en la fitxa Avançades, 4. vagi a la icona amb un signe d'exclamació groc que es troba en Seguretat i triï una de les tres opcions per a regular l'ús de cookies.\n- A Internet Explorer 3.0, pot fer clic a Veure, Opcions, Avançades i al botó Avisar abans d’acceptar "cookies".\n- Si utilitza Netscape Communicator 4.0:\n1. Edit, en 2. Preferences i, després, en 3. Advanced. 4. Estableixi les opcions que desitgi en el quadre que té l'etiqueta "Cookies".\n- Si utilitza oogle Chrome:\n1. Faci clic en la icona de menú de Google Chrome Chrome; 2 Seleccioni Configuració, 3. Faci clic a Mostrar opcions avançades..., que trobarà cap al final de la pàgina; 4. En la secció "Privacitat", faci clic en Configuració de contingut... 5. Per a deshabilitar o habilitar les cookies, premi la casella “Bloquejar les dades de llocs i les cookies de tercers". Per a permetre cookies d'origen i de tercers, selecciona l'opció Permetre que s'estableixin dades locals. Si només vols acceptar cookies d'origen, activa la casella de verificació situada al costat de "Bloquejar les dades de llocs i les cookies de tercers".\n8. Canvis a la notra Política de Privacitat\nQualsevol canvi que en el futur puguem introduir en la nostra política de privacitat serà comunicat en aquesta pàgina. D'aquesta manera, podrà comprovar regularment les actualitzacions o canvis en la nostra política de privacitat.\nResponssable: Javier Hidalgo Feyto - NIF: 47970768J - Telèfon de contacte: 657573358\nCorreu electrònic: info@hidalgoesportisalut.com - Direcció postal: Plaça Ernest Lluch 3 1o-4a\nTambé pot contactar amb nosaltres per a accedir a qualsevol informació personal que hàgim recollit a través d'aquest Lloc o per a exercir el seu dret de rectificació, bloqueig o anul·lació d'aquesta informació.\nConsulti nostres Condicions d'Ús o Avís Legal per a conèixer totes les dades referents al propietari de la Web.\nLa Web realitza tots els esforços raonables per a assegurar que el contingut del Lloc cal i vigent.


Prop del 24% de la població entre 60 i 65 anys a Rubí ja ha rebut la primera dosi de la vacuna\nEl 23,8% de les persones entre 60 i 65 anys de Rubí ja ha rebut la primera dosi de la vacuna. FOTO: ACN\nEl 24% de la població entre 60 i 65 anys a Rubí ja ha rebut la primera dosi de la vacuna\nEl ritme de vacunació a la ciutat està per sota de la mitjana catalana\nper Redacció Rubí. 06 d’abril de 2021 09:25\nEl 23,8% de les persones entre 60 i 65 anys de Rubí ja ha rebut la primera dosi de la vacuna contra la Covid-19, segons l'últim balanç de Salut. Pel que fa a la segona dosi, només un 0,1% d'aquest tram de població l'ha rebut.\nEn línies generals, l'11% de la ciutadania de Rubí ha rebut la primera dosi -el 13,2% si es tenen en compte els majors de 16 anys- i el 4,5% té la pauta completa. Això suposa que el ritme de vacunació està per sota de la mitjana catalana, ja que a Catalunya el 13,2% de la població ha rebut la primera dosi (el 15,6% considerant els majors de 16 anys) i el 5,8% té la pauta completa.\nEn aquest sentit, Catalunya va superar aquest diumenge el milió de primeres dosis posades del vaccí.\nMés info: Catalunya supera el milió de primeres dosis posades de la vacuna contra la covid-19\nA Rubí, per col·lectius, han rebut la primera dosi el 72,3% de les persones amb gran dependència; el 74,8% dels majors de 80 anys; el 80,1% del personal d'atenció primària i hospitalària; el 77,3% del treballadors de residències; i el 61,2% del personal essencial.\nTambé han rebut la primera dosi el 94,5% de les persones que viuen en residències i el 55,2% d'altre personal de l'àmbit sanitari i sociosanitari. En paral·lel, han rebut la pauta completa el 91,3% de les persones que viuen en residències, el 73,6% del personal d'aquestes residències, el 71,8% del personal d'atenció primària i hospitalària i el 9,8% d'altre personal de l'àmbit sanitari i sociosanitari. També estan vacunats amb la pauta completa el 60,4% de les persones amb gran dependència, el 19,7% de les que tenen 80 anys o més i el 2,5% dels treballadors essencials.


Escola d’oficis i prevenció de l’exclusió | BonDia Diari digital d'Andorra.\nDl., 02/11/2020 - 00:50\nLa ministra d’Educació i Ensenyament Superior compareixia el 15 d’octubre passat davant de la Comissió Legislativa d’educació, recerca, cultura, joventut i esports del Consell General per explicar les diferents accions del seu ministeri. Entre dades i xifres corresponents a l’inici de curs, va comentar un projecte que, personalment, crec que és de molta rellevància per al país. L’escola d’oficis.\nSi anem una mica endarrere per entendre el perquè del projecte hem de parlar de la realitat a les aules del Principat. Aquesta contempla diferents escenaris, compartits entre escola i família. Segona ensenyança, o educació secundària obligatòria, resulta ser, per a alguns adolescents, una etapa dura, plena de desmotivació i frustracions. De càstigs i crits. De comparacions poc encertades, de recriminacions, de contractes de conducta que no acaben de quallar i de molts condicionants. De ràbia, d’estigmes i d’incomprensió. De resignació. Segurament de moltes baralles a casa, possiblement algun contacte amb el cànnabis, l’alcohol i expulsions constants del centre. Per arribar, finalment, al fracàs escolar.\nFins ara, per a aquests adolescents que no podien seguir un currículum oficial per raons diverses, l’única opció possible (a excepció del Focus 16/20 i l’Aula Taller) era el món laboral, amb un certificat de notes i amb un futur una mica incert, sincerament. Quina empresa contractarà un adolescent de 16 anys sense graduat, sense saber un ofici i sense experiència prèvia? Si ja ens costa a nosaltres, amb una mica de bagatge i titulació acadèmica, per a ells és encara molt més complicat. Si ho fa, amb quines condicions seran? Per això i per evitar, en la majoria del que sigui possible, l’abandonament escolar en els adolescents de 16 anys, el curs 21-22 veurà la llum l’escola d’oficis.\nSi una cosa és del tot ben certa és que la societat canvia i les necessitats ara són distintes a les de fa uns anys. La realitat de l’any 2020 és diferent i l’educació ha de donar-hi resposta. Per això calia actualitzar el sentit dels projectes socioeducatius engegats pel ministeri. Ningú es pot quedar endarrere, sigui per la raó que sigui. Tot i que l’escola d’oficis també podrà acollir alumnes amb el graduat escolar, aquesta permetrà donar una esperança (i un respir encoratjador, segurament) a les seves famílies. Però especialment als adolescents que amb 16 anys no saben què fer, on anar i com fer-ho. I és que la finalitat social del projecte és una necessitat que actualment té el país. Un projecte engrescador que podrà donar resposta a les realitats laborals amb una base acadèmica i especialitzada.\nPerò més enllà d’això, i dels beneficis que a primera vista podem veure, parlem de donar oportunitats. És un projecte socioeducatiu que permetrà flexibilitzar l’horari acadèmic, el personal i està centrat en els seus interessos. Una oportunitat d’evitar que alguns d’ells puguin entrar en un cercle d’exclusió social on en el pitjor dels casos acabin, dissortadament, a la Batllia i/o a la presó.\nI és que l’escola d’oficis tindrà un paper fonamental dins de la societat andorrana, sens dubte. Més enllà de donar segones (o potser terceres) oportunitats, serà un motor que ha d’evitar l’exclusió social en els nostres adolescents. A més de minimitzar les conseqüències i patiment a les seves famílies. Una nova ocasió per dir que l’educació genera oportunitats, per suposat. I la d’Andorra, també canvia realitats.